Landsmet í 4 x 50m skriðsundi í blönduðum flokki Dagur fjögur á Evrópumeistaramótinu í 25m laug hefur farið ágætlega af stað . Ísland átti fimm keppendur skráða í undanrásum auk þess að eiga boðsundssveit í 4 x 50m skriðsundi í blönduðum flokki . Eygló Ósk Gústafsdóttir og Ingibjörg Kristín Jónsdóttir syntu báðar 50m baksund . Eygló Ósk synti í öðrum riðli á tímanum 28,01 sek . Íslandsmet hennar í greininni , 27,40 er orðið þriggja ára gamalt og er Eygló handviss um að hún sé á réttri leið í endurhæfingunni . Eygló var nokkuð sátt með tímann , sem er 18 / 100 úr sekúndu hraðari en hún náði á Íslandsmeistaramótinu fyrir um mánuði síðan en hefði þó viljað ná undir 28 sekúndurnar . Eygló hafnaði í 23. sæti af 35 en til að komast í undanúrslit hefði þurft að synda undir 27,50 sek . Þetta var síðasta einstaklingsgrein hennar á mótinu . Ingibjörg Kristín synti mjög gott sund á tímanum 27,88 , sem er einnig bæting frá því á ÍM 25 ( 27,97 ) . Innkoman í bakkann var það eina sem hún hafði út á að setja en annars var hún glöð með árangurinn . Ingibjörg endaði í 21. sæti en hún á eina einstaklingsgrein eftir , 50m skriðsund sem er á dagskrá í fyrramálið . Snæfríður Sól Jórunnardóttir var næst í laugina i 200m skriðsundi . Snæfríður bætti Íslandsmetið í greininni fyrir um mánuði síðan þegar hún synti á 1:58 , 42 á danska meistaramótinu . Hún var örlítið frá sínu besta því hún synti á 1:58 , 89 í dag og var virtist nokkuð svekkt með sjálfa sig . Hún lenti í 25. sæti af 48 keppendum en síðasti tími inn í úrslit var 1:55 , 89 . Kristinn Þórarinsson var næstur en hann synti 100m fjórsund í undanrásum . Kristinn bætti Íslandsmetið í greininni á ÍM 25 í nóvember þegar hann sigraði á tímanum 53,85 . Kristinn synti á 54,48 í dag og því nokkuð vonsvikinn eftir sundið en hann endaði í 31. sæti af 46 keppendum . Hann er í góðu formi og átti nóg inni en taldi að tæknileg atriði , eins og annar snúningurinn í sundinu , hafi haft áhrif á frammistöðuna . Kristinn var þó staðráðinn í að láta þetta ekki á sig fá , vinna úr því hvað fór úrskeiðis og leggja allt sitt í boðsundin og sitt síðasta einstaklingssund , sem er 50m baksund í fyrramálið . Þá var komið að sveit Íslands í 4 x 50m skriðsundi í blönduðum flokki . Þar setti hún glæsilegt og kærkomið landsmet í greininni eftir dag sem hafði kannski ekki gengið alveg upp fyrir margt sundfólkið okkar í dag . Sveitin synti á 1:35 , 55 og bættu þriggja ára gamalt met um 1,15 sek . Sveitina skipuðu þau Dadó Fenrir Jasminuson ( 22,48 ) , Kristinn Þórarinsson ( 23,10 ) , Ingibjörg Kristín Jónsdóttir ( 24,98 ) og Jóhanna Elín Guðmundsdóttir ( 24,99 ) . Þau voru ánægð með sitt en þetta gefur góð fyrirheit fyrir 50m skriðsund kvenna á morgun , þar sem þær Ingibjörg og Jóhanna verða í eldlínunni ásamt Snæfríði Sól . Dadó Fenrir skráði sig úr 100m skriðsundi til að leggja meiri áherslu á boðsundið í lok hlutans . Íslendingar hafa þó ekki lokið keppni í dag því Anton Sveinn McKee syndir í úrslitum í 100m bringsundi seinni partinn en sundið er á dagskrá kl. 18:08 samkvæmt tímatöflu mótsins .